Suurbraak - Wikipedia

# Suurbraak

### vanuit Wikipedia, die vrye ensiklopedie.

Suurbraak is 'n mooi klein dorpie in die Overberg in die Wes-Kaap 19 km oos van Swellendam, en 10 km van die N2. Die dorpie lê langs die Tradouwsrivier aan die voet van die Langeberge op die pad tussen Swellendam, Barrydale en Heidelberg. Dit is ongeveer 5 km wes van die Tradouwspas.

Suurbraak is in 1812 as 'n sendingstasie deur die London Mission Society gestig. Die sendingstasie is later deur die in 1875 deur die Algemeende Sending Kerk oorgeneem. In 1880 is 'n Anglikaanse kerk en skool gebou na 'n skeuring in die gemeente.

Die dorp het ongeveer 2000 inwoners waarvan meer as die helfte onder 20 jaar oud is. Die dorp het 'n laerskool, kleuterskool, poskantoor en 'n biblioteek. Daar is ook 'n meubelfabriek wat werk verskaf aan van die inwoners. Meeste inwoners werk egter op plase in die omgewing of op naburige dorpe.

Die dorpie is in 'n pragtige vallei onder reuse eikebome geleë met 'n stroom wat deur die dorp loop. Die natuurskoon, wat fynbos en 'n ryk voëllewe insluit, en tradisionele geboue, waarvan sommige gerestoureer is, en leefstyl van die mense leen die dorpie tot ekotoerisme. Baie van die inwoners gebruik nog houtstowe, met uitheemse indringer plante uit die omgewing as gerieflike brandstof. Van die kleiner plase om die dorpie gebruik nog perdaangedrewe ploë.

## [wysig] Eksterne skakels

- Suurbraak op View Overberg
- Lanok inskrywing oor Suurbraak

Ontsluit van "http://af.wikipedia.org../../../s/u/u/Suurbraak.html"

Kategorie: Dorpe in Suid-Afrika

##### Views

- Artikel
- Bespreking
- Huidige wysiging

##### Soek

##### Ander tale

- Deutsch